Какво представлява комбинираната количка?
 Комбинираната количка (наричана още „модулна“) е, най-просто казано, детска количка, състояща се от няколко части. Обикновено тези модели разполагат с набор от допълнителни функции , както и най-важното – възможността да се трансформират.
Основните съставни части на модулните колички са летен кош, зимен кош (наричан още „кош за новородено“), както и столче за кола .
Модулните детски колички са здрави, стабилни и осигуряват комфорт на детето.
Освен че се трансформират, те са съвместими с всякакъв вид приспособления и аксесоари , което ги прави изключително популярни, тъй като лесно се адаптират към нуждите на растящото дете.
През първите 6 месеца от живота си бебето може удобно да си лежи в зимния кош, а след като поотрасне малко и телцето му укрепне , можете да смените коша за новородено и да поставите летния
Седалките на почти всички модели могат да се обръщат, така че в зависимост от необходимостта да поставите детето с лице към вас или по посока на движението.
Има варианти на комбинирани колички, при които разполагате с един постоянен (неотстраним) кош , който позволява да бъде пригоден или като кош за новородено или като летен.


